Številka: 024-20/2019/35

Datum: 26. 2. 2021

**Zapisnik 8. seje Sveta za območja z omejenimi možnostmi za kmetijsko dejavnost, 26. 2. 2021, spletni sestanek**

Prisotni: Janez Beja (KGZS), Anka Miklavčič Lipušček (GZS), Roman Savšek (ZDRD), Alenka Marjetič (ZZS), Karmen Pažek (UM), dr. Andreja Ferreira (GIS), Sašo Horvat (TNP), Klemen Černuta, Metod Jagodic, Tomaž Cunder (KIS), Anton Perpar (BF), Barbara Lombar namesto Doris Letina (ZSPM), Marjan Hren (ZLGS), Tjaša Kariš, Jožica Gričnik (Zveza kmetic Slovenije), Irena Ule (Zveza kmetic Slovenije), Marjan Hren (ZLGS),

MKGP: dr. Jože Podgoršek, Urška Keše, Silvester Kranjec Marija Brodnik, Gorazd Gruntar.

Dnevni red:

1. Ugotavljanje sklepčnosti in potrditev dnevnega reda,

2. Pregled in potrditev zapisnika prejšnje seje,

3. Informacija o aktivnostih priprave SN 2023 - 2027,

4. Investicijske podpore na OMD in posebej na Gorskem območju,

5. Podpore za mlade prevzemnike kmetij na OMD in posebej na Gorskem območju ,

6. Informacija glede Sheme za okolje in podnebje in KOPOP v SN 23-27,

7. Razno

Ad 1.

Prisotnih je bilo 17 članov Sveta. Seja je bila sklepčna.

Sklep 1 : **Svet za OMD potrjuje predlagani dnevni red.**

Ad 2.

Zapisnik 7. seje je bil potrjen.

Sklep 2 : **Svet za OMD potrjuje zapisnik 7. seje Sveta za OMD**

Ad 3.

Predstavnica MKGP je podala informacijo o aktivnostih priprave SN 23-27:

Zakonodajni paket za bodočo Skupno kmetijsko politiko še ni sprejet, pogajalska izhodišča Sveta EU in Evropskega parlamenta za trialoge so bila dosežena šele v oktobru 2020, številni delegirani in izvedbeni akti Evropske komisije, ki bodo močno krojili intervencije, pa sploh še niso pripravljeni. Evropska komisija je nacionalna priporočila državam članicam za oblikovanje intervencij bodočih strateških načrtov podala šele konec lanskega leta. V nadaljevanju tega leta se pričenjajo intenzivni trialogi med institucijami: Evropsko komisijo, Svetom EU in Evropskim parlamentov in v prihajajočih mesecih smo vse države članice postavljene pred izziv kakovostne priprave strateških načrtov. Zakonodajni okvir na EU ravni, sprejete EU strategije in omenjena priporočila Evropske komisije pa so bistveni predpogoj za vsebinsko pripravo strateških načrtov. Brez stabilnega okvira je vsakršna priprava, komuniciranje in usklajevanje intervencij preuranjena.

Minister dr. Jože Podgoršek je članom Sveta zagotovil, da se MKGP trudi, da bi bil pristop čim bolj vključujoč. Potekajo intenzivne delavnice in sektorske predstavitve, da bi meseca marca pripravili naslednji osnutek SN. Ob tem tudi pojasni, da različna stopnja sofinanciranja ne pomeni nič za kmeta, le DČ mora različno sofinancirati. Intervencije morajo biti take, da jih bomo lahko izvajali in lahko dosegli. Najbolj bo torej pomembno, katere učinke bomo s temi sredstvi dosegli. To je bistvena sprememba od dosedanjega do novega programskega obdobja – ali bomo dosegli učinek.

Sklep 3 : **Svet za OMD se je seznanil s pripravo ukrepov SKP ter aktivnostmi na MKGP.**

Ad 4 in Ad 5.

Predstavitvi glede investicijske podpore v OMD in mladim prevzemnikom je sledila razprava, kjer je bilo s strani članov izpostavljeno:

Da se nadalje podpira naložbe v gorsko območje (GO), tudi v predelavo, specialno mehanizacijo, z višjo stopnjo podpore s prednostjo pri merilih.

Vezana reja je problem, zaznan že v analizi stanja, predlaga se intervencija v hleve na prosto rejo, zraven pa še spodbujanje pašništva.

Pri tovrstnih intervencijah meriti učinke s povečevanjem ni primerno, primerno je ohranjanje kmetovanja.

Nasprotuje se investicijam na KMG, ko se npr. obnavljajo traktorji na 5 let, ki so še dobri, neamortizirani.

Pri merilih podpreti KMG, ki še niso dobila EU sredstev.

Pri merilih podpreti KMG z več točkami v OMD.

Črpanje znotraj ukrepa 4.1 je težavno, saj je zahtevna dokumentacija.

Na območju Triglavskega narodnega parka je zaznati nezanimanje mladih za kmetovanje, starejši pa ga opuščajo, ker več ne zmorejo. Planinska paša in predelava se izvajata le še na entuziastični osnovi. Razvoj v turizmu je na področju kadrov naredil celo škodo ekstenzivnemu kmetijstvu.

Podpora je bila izražena tudi regionalnemu pristopu, aktivnosti je zaznati tudi na Pohorju. Predstavnik ZLGS je izrazil zadovoljstvo s sprejetim stališčem o podpori KMG v gozdarstvu v SiDG.

Minister je podal mnenje, da če želimo ohranjati KMG eno po eno, ne bomo zmagali, če ne bo ekonomskega vzvoda. Kmetijstvo se mora tudi v GO izplačati. To pa želimo doseči s povezovanjem, verigami, dodano vrednostjo. Meni, da pa tudi najbolj razvite KMG ne bi čisto izključili. Podpora za male KMG ostaja tudi v SN, upa da vsaj 5000€. Pomembno je da vemo, kam hočemo iti. In za to pot rabimo toliko sredstev. Z individualnim pristopom bo skoz težje.

Predstavnik MKGP je podal informacijo, da so na objavljen razpis za infrastrukturo prispele le tri vloge. V novem SN pa se bo v okviru podintervencij lahko namenilo sredstva tudi za prosto rejo, Ekološko kmetovanje, izpuste živali,…

Pri točkovanju razpisov pa smo imeli v prejšnjem PRP negativno listo (kdor je že prejel sredstva, ni mogel več prejeti) a EK tega ni več dovolila.

Sprejeti so bili sledeči – na naložbe vezani - sklepi:

* **Svet za OMD predlaga, da se več investicijskega denarja nameni, za vzpodbujanje investicij v kmetijstvu na gorskih območjih.**
* **Svet za OMD predlaga, da morajo razpisni pogoji biti usmerjeni v preusmeritev oziroma preureditev hlevov in da se ciljno podprejo kmetije, ki imajo zelo težke obdelovalne pogoje in redijo živali.**
* **Svet za OMD predlaga MKGP-ju da naj razmisli o predlogu, da bi se pri razpisnih pogojih upoštevano število točk na KMG in bi se pri razpisih uvedla lestvica točkovanja.**
* **Svet za OMD predlaga, da se investicije za male in srednje velike kmetije ohranijo in morebiti poveča vrednost dodeljenih sredstev minimalno na 10.000 evrov.**
* **Svet za OMD predlaga, da se razpisna sredstva namenijo tudi za infrastrukturo na kmetijskih gospodarstvih.**

Podano je bilo še nekaj informacij povezanih s investicijami in mladimi:

v ukrepu 4.1. je odobreno 76% vlog iz OMD,

med prejemniki je bilo 30% mladih kmetov,

da jim je bilo odobreno 35% sredstev.

Več kot 50% upravičencev pri ukrepu 6.1. se ukvarja z govedorejo,

58% upravičencev ima formalno nekmetijsko izobrazbo.

Točkovanje pri merilih že sedaj vključuje OMD in točke OMD

Sklepi vezani na mlade prevzemnike

* **Svet za OMD predlaga, da se pri podpori za mlade prevzemnike naredi razpis, ki bo namenjen izključno mladim prevzemnikom na gorskem območju.**
* **Tudi pri mladih prevzemnikih Svet za OMD predlaga, da bi se pri točkovanju vloge za mladega prevzemnika v večji meri upoštevalo lestvico števila točk KMG na OMD.**

AD 6.

Predstavljena je bila zasnova zelene arhitekture od neposrednih plačil preko intervencij na Shemi za okolje in podnebje ter Kmetijsko okoljskih in podnebnih ukrepov. V zvezi s tem so bili sprejeti naslednji sklepi:

**Sklep: Svet za OMD, se je seznanil z pripravami Sheme za podnebje in okolje in sheme za KOPOP za novo SKP po letu 2023.**

**Sklep: Svet za  OMD predlaga MKGP-ju, da se Shema za podnebje in okolje in shema za KOPOP pripravi prilagojene potrebam na terenu, predvsem pa kmetijam na težkih obdelovalnih pogojih.**

**Sklep: Svet za  OMD podpira ukinitev plačilnih pravic in uvedbo enotnega plačila na hektar.**

Ad 7.

Pod točko razno je bilo opozorjeno, da so v OMD tudi trajni nasadi (vinogradi, sadovnjaki). Na doseganje ciljev bomo morali vplivati s široko zastavljenimi podporami na vseh področjih brez izključevanja. Ločiti pa tiste, ki so že prejeli večkrat / veliko sredstev od tistih, ki jih še niso.

Pripravil:

Silvester Kranjec